I 2014 repræsenterede Lars Budolfsen Danmark ved VM i halvmaraton i København med tiden 1.03.59 og ved EM i maraton i Zürich med en 17. plads og en tid på 2.17.54. I 2014 fik Budolfsen endvidere sølv ved Nordisk Mesterskab på 10.000 meter på Bislett stadion i Oslo i tiden 29.22 min. Med sluttiden 2:15,59 timer skar han i Hamborg Marathon 2015 1½ minut af sin personlige rekord. Ikke siden Rotterdam Marathon 1996 har en dansker løbet så stærkt.